CELEX: C2004/300/15
Language: et
Date: 2004-12-04 00:00:00
Title: Euroopa Kohtu (teine koda) 7. oktoobri 2004. aasta otsus kohtuasjas C-247/02: Sintesi SpA versus Autorità per la Vigilanza sui Lavori Pubblici (Direktiiv 93/37/EMÜ — Riiklikud ehitustöölepingud — Lepingute sõlmimine — Tellija õigus valida madalaima hinna ja majanduslikult soodsaima pakkumise vahel)

4.12.2004   
            
            
               ET
            
            
               Euroopa Liidu Teataja
            
            
               C 300/8
            
         
      EUROOPA KOHTU
   
   (teine koda)
   7. oktoobri 2004. aasta otsus
   kohtuasjas C-247/02: Sintesi SpA versus Autorità per la Vigilanza sui Lavori Pubblici (1)
   
   (Direktiiv 93/37/EMÜ - Riiklikud ehitustöölepingud - Lepingute sõlmimine - Tellija õigus valida madalaima hinna ja majanduslikult soodsaima pakkumise vahel)
   (2004/C 300/15)
   Kohtumenetluse keel: itaalia
   Kohtuasjas C-247/02, mille esemeks on EÜ asutamislepingu artikli 234 alusel Tribunale amministrativo regionale per la Lombardia (Itaalia) 26. juuni 2002. aasta otsusega esitatud eelotsusetaotlus kohtuasjas Sintesi SpA versus Autorità per la Vigilanza sui Lavori Pubblici, kaasatud isikuks Ingg. Provera e Carrassi SpA, mis saabus Euroopa Kohtusse 8. juulil 2002, on Euroopa Kohus (teine koda), koosseisus: koja esimees C.W.A. Timmermans ja kohtunikud J.-P. Puissochet, R. Schintgen (ettekandja), F. Macken ja N. Colneric; kohtujurist C: Stix-Hackl, kohtusekretär vanemametnik M. Múgica Azarmendi, 7. oktoobril 2004 teinud otsuse, mille resolutiivosa on järgmine:
   Nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord, artikli 30 lõiget 1 tuleb tõlgendada selliselt, et sellega on vastuolus siseriiklik õigusnorm, mis abstraktsel ja üldisel viisil kohustab tellijaid avatud või piiratud pakkumismenetluste raames riiklike ehitustöölepingute sõlmimisel lähtuma üksnes madalaima hinna kriteeriumist.
   
      (1)  EÜT C 202, 24.8.2002.